Torsdag er en 20-årig mand idømt seks måneders ubetinget fængsel for voldtægt ved andet seksuelt forhold end samleje, ulovlig tvang og blufærdighedskrænkelse af 14-årig pige på Hjallerup Marked. Det oplyser Nordjyske anklagere på Twitter. Dermed blev den tiltalte altså kendt skyldig i alle anklager, hvorefter den domsdømte valgte at anke dommen. Familien var også på Hjallerup Marked I vidneskranken var vidner med familiær relation til den forurettede, der også selv var til stede på Hjallerup Marked, hvor de mødte forurettede og tiltalte sammen umiddelbart efter episoden. Det oplyser anklager Anne Thyrrestrup til TV2 Nord. Før Hjallerup Marked kendte forurettede og tiltalte ikke til hinanden. I vidneskranken har de derfor fortalt om, hvordan den forurettede agerede efterfølgende, hvor de oplevede hende bange og trykket. Disse udsagn underbyggede dermed den forurettedes forklaring og støttet hendes sag. Erkender kys og berøring I retten forklarede tiltalte, at han ikke var klar over hendes alder. - Her erkender han også at have kysset hende på halsen og sikkert også kinden og tager hende på numsen, da han er i den tro, at hun er 17-18 år, forklarer anklager. På grund af forurettedes unge alder, afgav forurettede ikke forklaring i retten, men blev i stedet afhørt og videooptaget i børneretshuset. En optagelse, som blev afspillet i retssagen. Tiltalte nægtede sig skyldig gennem hele retssagen, og dermed var tiltalte og forurettede af forskellige opfattelser. Anklager er tilfreds med domfældelsen men står ved sin påstand om, at tiltalte skulle være idømt 10 måneders ubetinget fængsel frem for seks måneder.

Referat:
Den domsdømte er idømt 6 måneders ubetinget fængsel, men valgte at anke sagen.